Аҳәынҭқарратә ансамбль "Ингушетия" аконцерт мҩаԥысит Ингәыштәыла амшқәа Аԥсны рымҩаԥысра аҳәаақәа ирҭагӡаны, Аԥснытәи аҳәынҭқарратә филармониаҿ.
Аҳәынҭқарратә ансамбль "Ингушетия" аконцерт мҩаԥысит Ингәыштәыла амшқәа Аԥсны рымҩаԥысра аҳәаақәа ирҭагӡаны.
"Ашьха ашьыжьшара" захьӡу акәашара нанагӡеит Аҳәынҭқарратә ансамбль "Ингушетия".
Аконцерт иалагеит Ингәыштәыла аҭоурых аӡыргарала. Афилармониа аекран ду ала ахәаԥшцәа идырбан ареспублика аҭоурых, атрадициақәа, ақәҿиарақәа.
Амилаҭтә орнамент ала зыҵкы шкәакәақәа хырҷаз аҭыԥҳацәеи акәымжәы еиқәаҵәақәа рыла еибыҭаз арԥарацәеи рыкәашарала иаадырԥшуан амилаҭтә ҟазшьа.
Аконцерт ахәаԥшразы аԥснытәи ансамбльқәа рыкәашацәагьы. Урҭ иаразнакы иазгәарҭеит аҟазара ҳаракы.
Белла Базоркина "Азамаҭ" иашәа аԥсышәала иналыгӡеит. Азал акраамҭа рнапы лзеинырҟьон.
Аконцерт хыркәшахеит аингәыш лезгинка ала. Ахәаԥшцәа ршьапы иқәгыланы рнапы еинырҟьон.
Ахәылԥаз аҟны зегь раасҭа игәакьан ирыдыркылеит Кавказ ажәларқәа еицырзеиԥшуп ҳәа ззуҳәаша аҭыԥҳа леимакра кәашара.
Акәашара ашьҭахь ашәала ажәлар рҭоурых аадырԥшит ансамбль ашәаҳәаҩцәа.
Аҩбатәи акәашара– гәлеҭтәи аингәышцәа рыкәашара акәзар актәи зынӡа еиԥшымызт. Иахәаԥшуаз ракәзар ҳакәашарақәа иреиԥшныршьалеит аццакрала, аласрала.
Аҳәынҭқарратә ансамбль "Ингушетия" аконцерт мҩаԥысит Ингәыштәыла амшқәа Аԥсны рымҩаԥысра аҳәаақәа ирҭагӡаны, Аԥснытәи аҳәынҭқарратә филармониаҿ.